wickkiey/tamil-wikipedia-chunked huggingface dataset:
# சனவரி 21

## இறப்புகள்

- 1793 &ndash; பிரான்சின் பதினாறாம் லூயி (பி. 1754)
- 1892 &ndash; ஜான் கவுச் ஆடம்சு, பிரித்தானியக் கணிதவியலாளர், வானியலாளர் (பி. 1819)
- 1924 &ndash; விளாதிமிர் லெனின், உருசிய மார்க்சியப் புரட்சியாளர், சோவியத் ஒன்றியத்தின் 1வது தலைவர் (பி. 1870)
- 1926 &ndash; கேமிலோ கொல்கி, நோபல் பரிசு பெற்ற இத்தாலிய மருத்துவர் (பி. 1843)
- 1945 &ndash; ராஷ் பிஹாரி போஸ், இந்திய விடுதலைப் போராட்ட வீரர், பொறியியலாளர் (பி. 1886)
- 1950 &ndash; ஜார்ஜ் ஆர்வெல், பிரித்தானிய எழுத்தாளர் (பி. 1903)
- 1981 &ndash; விஷ்ணுராம் மேதி, அசாம் முதலமைச்சர் (பி. 1888)
- 1989 &ndash; பில்லி டிப்டன், அமெரிக்க இசைக் கலைஞர் (பி. 1914)
- 1989 &ndash; சு. வித்தியானந்தன், ஈழத்துத் தமிழறிஞர், பேராசிரியர்
- 1992 &ndash; எடி மாபோ, ஆத்திரேலியப் பழங்குடித் தலைவர் (பி. 1936)
- 2002 &ndash; சொக்கலிங்க பாகவதர், தமிழ்த் திரைப்பட நடிகர் (பி. 1907)
- 2013 &ndash; எம். எஸ். உதயமூர்த்தி, தமிழக எழுத்தாளர், தொழிலதிபர்
- 2016 &ndash; மிருணாளினி சாராபாய், இந்திய நடனக் கலைஞர் (பி. 1918)
- 2019 &ndash; சிவக்குமார சுவாமி, இந்திய, கருநாடக வீரசைவ ஆன்மிகத் தலைவர் (பி. 1907)
# சனவரி 21

## சிறப்பு நாள்

- தேசிய முத்த நாள் (ஐக்கிய அமெரிக்கா)
# சனவரி 20

## நிகழ்வுகள்

- 1265 &ndash; பிரபுக்கள் மற்றும் முக்கிய நகரங்களின் பிரதிநிதிகள் அடங்கிய இங்கிலாந்து நாடாளுமன்றம் தனது முதலாவது கூட்டத்தை வெஸ்ட்மின்ஸ்டர் அரண்மனையில் நடத்தியது.
- 1320 &ndash; விளாதிசுலாவ் லொக்கீத்தெக் போலந்து மன்னராக முடிசூடினார்.
- 1523 &ndash; இரண்டாம் கிறித்தியான் டென்மார்க், நோர்வேயின் மன்னர் பதவியில் இருந்து அகற்றப்பட்டார்.
- 1567 &ndash; போர்த்துக்கீசப் படைகள் பிரெஞ்சுப் படைகளை இரியோ டி செனீரோவில் இருந்து விரட்டின.
- 1649 &ndash; இங்கிலாந்தின் முதலாம் சார்ல்ஸ் மன்னனுக்கெதிராக தேசத்துரோகக் குற்றச்சாட்டுகளுக்காக விசாரணைகள் ஆரம்பமாயின.
- 1783 &ndash; 1783 பாரிசு உடன்படிக்கை: பெரிய பிரித்தானியா, பிரான்சுடன் புரட்சிப் போரை முடிவுக்குக் கொண்டு வரும் பொருட்டு அமைதி உடன்பாட்டில் கையெழுத்திட்டது.
- 1788 &ndash; இங்கிலாந்தில் இருந்து கைதிகளை ஏற்றிக்கொண்டு வந்த முதல் தொகுதி கப்பல்களின் மூன்றாவது கப்பல் நியூ சவுத் வேல்சின் பொட்டனி விரிகுடாவை அடைந்தது. குடியேற்றத் திட்டத்தை ஆரம்பிப்பதற்கு ஆர்தர் பிலிப் ஜாக்சன் துறையைத் தேர்ந்தெடுத்தார்.
- 1795 &ndash; பிரெஞ்சுப் படைகள் ஆம்ஸ்டர்டாமைக் கைப்பற்றின.
- 1816 &ndash; இலங்கையில் மோர்பசு வாந்திபேதி நோய் முதல் தடவையாக கொழும்பு நகரில் அடையாளம் காணப்பட்டது.
- 1839 &ndash; யூங்கே என்ற இடத்தில் பெரு மற்றும் பொலீவியா கூட்டுப் படைகளுடன் இடம்பெற்ற சமரில் சிலி வெற்றி பெற்றது.
- 1841 &ndash; ஆங்காங் தீவு பிரித்தானியாவினால் கைப்பற்றப்பட்டது.
- 1887 &ndash; பேர்ள் துறைமுகத்தை கடற்படைத் தளமாகப் பயன்படுத்த அமெரிக்க செனட் அனுமதியளித்தது.
- 1906 &ndash; வாரன்ஸ் சர்க்கஸ் யாழ்ப்பாணம் வந்திறங்கியது. இதுவே யாழ்ப்பாணம் கண்ட முதலாவது வட்டரங்கு ஆகும்.
- 1913 &ndash; யாழ்ப்பாணம், உடுவிலில் இராமநாதன் பெண்கள் கல்லூரி ஆரம்பிக்கப்பட்டது.
- 2001 &ndash; பிலிப்பீன்சில் இடம்பெற்ற இராணுவப் புரட்சியில் தலைவர் ஜோசப் எஸ்திராடா பதவியகற்றப்பட்டு குளோரியா மக்கபாகல்-அறாயோ தலைவரானார்.
- 2009 &ndash; பராக் ஒபாமா அமெரிக்காவின் முதலாவது ஆப்பிரிக்க அமெரிக்க அரசுத்தலைவராகப் பதவியேற்றார்.
# சனவரி 20

## பிறப்புகள்

- 1488 &ndash; செபஸ்தியான் மூன்ஸ்டர், செருமனிய நிலப்பட வரைஞர், கிறித்தவ எபிரேய அறிஞர் (இ. 1552)
- 1573 &ndash; சைமன் மாரியசு, செருமானிய வானியலாளர் (இ. 1624)
- 1775 &ndash; ஆந்த்ரே-மாரி ஆம்பியர், பிரான்சிய இயற்பியலாளர், கணிதவியலாளர் (இ. 1836)
- 1859 &ndash; சவரிராயர், தமிழறிஞர், மொழி ஆய்வாளர் (இ. 1923)
- 1873 &ndash; யொகான்னசு வி. யென்சென், நோபல் பரிசு பெற்ற தென்மார்க்கு எழுத்தாளர் (இ. 1950)
- 1911 &ndash; செமியோன் யாகோவிச் பிரவுதே, உக்ரைனிய இயற்பியலாளர், வானியலாளர் (இ. 2003)
- 1913 &ndash; சி. மூ. இராசமாணிக்கம், இலங்கைத் தமிழ் அரசியல்வாதி (இ. 1974)
- 1920 &ndash; பெடெரிக்கோ ஃபெலினி, இத்தாலிய இயக்குநர் (இ. 1993)
- 1921 &ndash; பிரான்செஸ் லிவைன், அமெரிக்க ஊடகவியலாளர் (இ. 2008)
- 1930 &ndash; எட்வின் ஆல்ட்ரின், அமெரிக்க விண்வெளி வீரர்
- 1940 &ndash; கிருஷ்ணம் ராஜூ, இந்திய நடிகர், அரசியல்வாதி
- 1946 &ndash; டேவிட் லிஞ்ச், அமெரிக்க இயக்குநர்
- 1956 &ndash; பில் மேகர், அமெரிக்க நடிகர்
- 1964 &ndash; பரீத் சகாரியா, இந்திய-அமெரிக்க ஊடகவியலாளர்
- 1981 &ndash; டேனியல் கிட்மோரே, கனடிய நடிகர்
- 1987 &ndash; இவான் பீட்டர்ஸ், அமெரிக்க நடிகர்
- 1994 &ndash; அக்சார் பட்டேல், இந்தியத் துடுப்பாட்ட அணி வீரர்
# சனவரி 20

## இறப்புகள்

- 250 &ndash; ஃபேபியன் (திருத்தந்தை) (பி. 200)
- 1838 &ndash; ஒசியோலா, அமெரிக்கப் பழங்குடிப் போர்த் தலைவன் (பி. 1804)
- 1900 &ndash; ஜான் ரஸ்கின், ஆங்கிலேய ஓவியர் (பி. 1819)
- 1907 &ndash; அகனேசு மேரி கிளார்க், அயர்லாந்து வானியலாளர் (பி. 1842)
- 1921 &ndash; மேரி வாட்சன் விட்னி, அமெரிக்க வானியலாளர் (பி. 1847)
- 1936 &ndash; ஐக்கிய இராச்சியத்தின் ஐந்தாம் ஜோர்ஜ் (பி. 1865)
- 1971 &ndash; நீ. வ. அந்தோனி, ஈழத்து நாட்டுக்கூத்துக் கலைஞர், அண்ணாவி (பி. 1902)
- 1980 &ndash; ஸ்ரீசங்கர், இலங்கைத் தமிழ்த் திரைப்பட, நாடக நடிகர்
- 1983 &ndash; கரிஞ்சா, பிரேசில் கால்பந்து வீரர் (பி. 1933)
- 1987 &ndash; பெரியசாமி தூரன், கருநாடக இசை வல்லுனர் (பி. 1908)
- 1988 &ndash; கான் அப்துல் கப்பார் கான், பாக்கித்தானிய அரசியல்வாதி, செயற்பாட்டாளர் (பி. 1890)
- 1993 &ndash; ஆட்ரி ஹெப்பர்ன், பிரித்தானிய நடிகை (பி. 1929)
- 2019 &ndash; மித்திர வெத்தமுனி, இலங்கைத் துடுப்பாட்ட வீரர் (பி. 1951)
# சனவரி 20

## சிறப்பு நாள்

- வீரர்கள் நாள் (கேப் வர்டி)
- மாவீரர் நாள் (அசர்பைஜான்)
# பெர்ல் பக்

**பெர்ல் பக்** (*Pearl S. Buck*, ஜூன் 26, 1892 – மார்ச் 6, 1973) என்னும் பெண்மணி ஒரு புகழ் பெற்ற அமெரிக்க புதின எழுத்தாளர் (நாவலாசிரியர்). இவர் 1932 ஆம் ஆண்டில் புலிட்சர் பரிசும், 1938 ஆம் ஆண்டில் நோபல் பரிசும் பெற்ற எழுத்தாளர்.
# பெர்ல் பக்

## வாழ்க்கை

இவர் 1892ல் பிறந்த பொழுது இவருடைய பெயர் **பெர்ல் கம்ஃவொர்ட் சிடென்ஸ்ட்ரிக்கர்** (*Pearl Comfort Sydenstricker*) என்பதாகும். இவர் அமெரிக்காவில் உள்ள மேற்கு வர்ஜீனியாவில் ஹில்ஸ்பரோ என்னும் ஊரில் பிறந்தார். இவருடைய தாயாரின் பெயர் காரொலீன் சிடென்ஸ்ட்ரிக்கர். தந்தையாரின் பெயர் அப்சலோம் (ஆண்ட்ரூ) சிடென்ஸ்ட்ரிக்கர். பெற்றோர் இருவரும் கிறித்துவ மதத்தின் உட்பிரிவாகிய தென்பகுதிப் பிரெஸ்பிட்டேரியன் மதம் பரப்புவோர்களாக இருந்தனர். இவர்களின் குடும்பத்தை சீனாவில் ஜியாங்சு மாவட்டத்தில் உள்ள ஷென்ஜியாங்கு நகருக்கு அனுப்பி வைத்த பொழுது பெர்ல் அவர்கள் மூன்று மாத குழந்தையாக இருந்தார். இவர் திரு குங்கு என்னும் சீன ஆசிரியரிடம் இருந்து சீன மொழியை தாய்மொழி போலவே கற்று வந்தார். இவர் தம்து 18 ஆம் அகவையில் (வயதில்), அதாவது 1910ல், அமெரிக்காவுக்குத் திரும்பி வந்து, ராண்டால்ஃவ்-மக்கான் பெண்கள் கல்லூரியில் படித்துப் பட்டம் பெற்ற பின் மீண்டும் சீனாவுக்குத் திரும்பினார். சினாவுக்குத்திரும்பிய பின் வேளாண்மைத்துறைப் பொருளாதார வல்லுநர் திரு ஜான் லாசிங் பக் (John Lossing Buck) என்பவரை மே 13, 1917 ஆம் ஆண்டில் திருமணம் செய்துகொண்டார். இவர்களுக்கு காரொல் என்னும் ஒரு பெண்குழந்தைப் பிறந்தது, எனினும் இக்குழந்தைக்கு மூளை பற்றிய ஒரு கடும் நோய் (மரபணுவழித் தோன்றும் பிழையால் ஏற்படும் ஃவீனைல்-கீட்டோனூரியா, பி.கே.யூ, Phenylketonuria (PKU) என்னும் நோய்) ஏற்பட்டது. பின்னர் 1925ல் பெர்ல் பக் குடும்பத்தினர் ஜேனிஸ் (Janice) என்னும் பெண்ணைத் தத்து எடுத்துக்கொண்டனர். பெர்ல் பக் அவர்களின் குடும்பம் சீனாவில் உள்ள நான்ஜிங் மாவட்டத்திற்குக் குடி பெயர்ந்த பின் பெர்ல் பக் அவர்கள் அங்குள்ள நான்கிங் பல்கலைக்கழகத்தில் ஆங்கில இலக்கியம் கற்பித்து வந்தார். 1926ல் மீண்டும் ஒருமுறை முதுகலைப் பட்டப் படிப்புக்காக அமெரிக்கா சென்றார். அங்கே நியூயார்க் மாநிலத்தில் உள்ள கார்னெல் பல்கலைக்கழகத்தில் முதுகலைப் பட்டம் பெற்ற பின் சீனாவுக்குத் திரும்பினார். பக் குடும்பத்தினர் 1934ல் சீனாவில் இருந்து வெளியேறினர். அக்காலத்தில் சீனாவில் ஏற்பட்ட அரசியல் மாறுதல்களினால் இவ்வெளியேற்றம் நிகழ்ந்தது. சீனாவில் இருந்து திரும்பிய பின் அமெரிக்காவில் உள்ள பென்சில்வேனியா மாநிலத்தில் வாழ்ந்தார். தன் கணவர் ஜான் பக் அவர்களுடன் மண முறிவு கொண்டு, பின்னர் 1935ல் ரிச்சர்ட் ஜே. வால்ஷ் (Richard J. Walsh) என்னும் புத்தக வெளியீட்டாரை மறு மணம் செய்து கொண்டார். இவ் விரண்டாம் கணவருடன் சேர்ந்து ஆறு குழந்தைகளைத் தத்து எடுத்து வளர்த்து வந்தனர்.
# பெர்ல் பக்

## எழுத்து

பெர்ல் பக் அவர்களின் எழுத்துப் பணி 1930ல் தொடங்கியது. 1930ல் எழுதிய முதல் படைப்பானது கிழக்குக் காற்று, பேற்குக்காற்று என்னும் பொருள் படும் ஈஸ்ட் விண்ட் வெஸ்ட் விண்ட் (East Wind West Wind) என்பதாகும். ஆனால் 1931ல் எழுதிய த குட் எர்த் (The Good Earth) (நல்லுலகம்) என்னும் கதையே மிகப்புகழ் வாய்ந்தது. இவருடைய படைப்புகளிலேயே இதுவே தலைசிறந்ததாகக் கருத்தப்படுகின்றது. இக்கதையின் பின்னணி சீனாவில் நிகழ்வதாய் அமைந்துள்ளது. வாங் லுங் என்னும் உழவாளியைப் பற்றியது. வாங் லுங் அவர்களுக்கு மண்மீது இருந்த அன்பு பற்றியும், அவர் எவ்வாறு கடும் பஞ்சம் முதலிய இடர்ப்பாடுகளில் உழன்று பின் மீண்டுவருகிறார் என்பதைப் பற்றியும் மிக அழகாக எழுதியுள்ளார். இக்கதைக்காக பெர்ல் பக் அவர்களுக்கு 1932ல் புலிட்சர் பரிசு வழங்கப்பட்டது. பின்னர் 1938ல் நோபல் பரிசும் வழங்கப்பட்டது.
# பெர்ல் பக்

## நற்பணிகள்

பெர்ல் பக் அவர்கள் மாந்த உரிமைகளைக் காப்பது பற்றி மிகவும் உணர்வெழுச்சியுடன் பணியாற்றினார். (வளரும்).
# பெர்ல் பக்

## பெர்ல் பக் பற்றிய நூற்குறிப்புகள்

### வாழ்க்கை வரலாறுகள்

- *The Exile* (1936)
- *Fighting Angel* (1936)
# பெர்ல் பக்

## பெர்ல் பக் பற்றிய நூற்குறிப்புகள்

### தன் வரலாறுகள்

- *My Several Worlds* (1954)
- *A Bridge For Passing* (1962)
# பேரேரிகள்

உலகில் உள்ள மிகப்பெரிய ஏரிகள் **பேரேரிகள்** எனப்படுவன. இவற்றுள் அமெரிக்கப் பேரேரிகள், ஆப்பிரிக்க பேரேரிகள் முக்கியமானவை ஆகும்.
# பேரேரிகள்

## அமெரிக்கப் பேரேரிகள்

அமெரிக்காவின் ஐந்து பெரிய ஏரிகள்
1. பெரிய ஏரி (*Lake Superior*) அமெரிக்க ஏரிகள் ஐந்திலும் தான் கொண்டுள்ள நீரளவில் மிகப்பெரியதும், மிக ஆழம் கிக்கதும் ஆகும். இதன் பரப்பு ஸ்காட்லாண்டைக்காட்டிலும் அல்லது தென் கரோலினாவைக் காட்டிலும் பெரியது.
1. மிச்சிகன் ஏரி (*Lake Michigan*) (இது நீர் கொள் அளவில் ஐந்து ஏரிகளில் இரண்டாவது பெரிய ஏரி).
1. ஹியூரான் ஏரி (*Lake Huron*) (நீர் கொள் அளவில் மூறாவது பெரிய ஏரி; பரப்பளவில் இரண்டாவது பெரியது).
1. ஈரி ஏரி (*Lake Erie*) (நீர் கொள் அளவால் மிகச் சிறியதும், ஆழம் மிகக் குறைந்ததும் ஆகும்)
1. ஒண்டாரியோ ஏரி (*Lake Ontario*) (நீர் கொள் அளவால் நான்காவதும், பரப்பளவால் ஐந்தாவதாகவும் உள்ள ஏரி; பிற ஏரிகளைக் காட்டிலும் தாழ்வான உயரத்தில் இருப்பது )
# பேரேரிகள்

## ஆப்பிரிக்கப் பேரேரிகள்

- டாங்கனிக்கா ஏரி (*Lake Tanganyika*)
- விக்டோரியா ஏரி (*Lake Victoria*)
- ஆல்பெர்ட் ஏரி (*Lake Albert*)
- எட்வர்ட் ஏரி (*Lake Edward*)
- கீவு ஏரி (*Lake Kivu*)
- மலாவி ஏரி (*Lake Malawi*)
# பேரேரிகள்

## ஏனைய பேரேரிகள்

- டாஸ்மேனியப் பேரேரி (*Great Lake*, தாஸ்மேனியா, ஆஸ்திரேலியா)
- பைக்கால் ஏரி (*Lake Baikal*)
- கரடிப்பேரேரி (*Great Bear Lake*, கனடாவின் வடமேற்குப் பகுதிகள்)
- சிலாவ் பேரேரி (*Great Slave Lake*) கனடாவின் வடமேற்கு ஆட்சிப்பகுதியின் இரண்டாவது பெரிய ஏரி.
- உப்புப் பேரேரி (*Great Salt Lake*) அமெரிக்க யுட்டா மாநிலத்தின் மிகப்பெரிய உப்பு ஏரி.
- உப்பு வெளிப் பேரேரி (*Great Salt Plains Lake*) - ஐக்கிய அமெரிக்க மாநிலங்களில் உள்ள ஓக்லஹாமாவில் உள்ள செயற்கை ஏரி
- சகேண்டகாப் பேரேரி (*Great Sacandaga Lake*) - அமெரிக்காவின் நியூ யார்க்கில் உள்ள அடிரோண்டாக் மலைத்தொடரில் உள்ள ஏரி.
- கசப்புப் பேரேரி (*Great Bitter Lake*) - எகிப்து நாட்டின் சூயஸ் கால்வாயில் உள்ளது.
# பைக்கால் ஏரி

பைக்கால் ஏரியில் உள்ள நீரின் அளவானது அமெரிக்காவில் உள்ள ஐந்து பேரேரிகளில் உள்ள மொத்த நீரின் அளவைக்காட்டிலும் அதிகமானது, ஆனால் அமெரிக்கப் பேரேரிகளின் ஆழம் குறைவானதால், அமெரிக்கப் பேரேரிகளை ஒப்பிடும்பொழுது பைக்கால் ஏரியின் நீர்ப்பரப்பின் அளவு குறைவு. பைக்கால் ஏரியானது 636 கிலோமீட்டர் நீளமும், அதிக அளவாக 80 கிலோ மீட்டர் அகலமும் கொண்டுள்ளது. மொத்தப் பரப்பளவு 31,494 சதுர கிலோ மீட்டர் கொண்டது. பெரிதும் சிறிதுமாய் சுமார் 300 ஆறுகள் இவ்வேரிக்கு நீர் கொண்டு வருகின்றன. இவற்றுள் ஆறு பெரிய ஆறுகள் குறிப்பிடத்தக்கன. அவையாவன: சிக்கோய் (*Chikoy*), கில்லோ (*Khiloh*), உடா (*Uda*), பார்குசின் (*Barguzin*) வட அங்காரா (*Upper Angara*). இவ்வேரியில் சுமார் 22 சிறு தீவுகளும் உண்டு. இத்தீவுகளுள் பெரியது *ஒல்க்கோன்* என்னும் தீவு ஆகும். இத்தீவு 72 கி.மீ நீளம் கொண்டதாகும்.  
பைக்கால் பேரேரி சுமார் 25-30 மில்லியன் ஆண்டுகளுக்கு முன் தோன்றியதாகக் கருதப்படுகின்றது. டாங்கனிக்கா ஏரி போன்று பைக்கால் ஏரியின் 31,722 (12,248 சதுர மைல்) பரப்பு ஒரு நீண்ட பிறை வடிவம் கொண்ட, பண்டைய பிளவுப்பள்ளதாக்கால் உருவானது. பைக்காலில் , இவ்வேரியில் வாழும் உயிரினங்கள் தனிச்சிறப்பு வாய்ந்தன. இங்குள்ள உயிரினங்களில் மூன்றில் இரண்டு பங்கிற்கு மேல் வேறெங்கும் காண இயலாதன. இப் பேரேரியில் 1085 வகையான நீர்வாழ்ச் செடிகொடி இனங்களும் 1550 நீர்வாழ் விலங்கினங்களும் இருப்பதாக அறிந்துள்ளனர்.மேலும் இந்த ஏரியின் கிழக்குப் பகுதியானது பர்யாட் பழங்குடியினரின் வாழிடமாக உள்ளது, இவர்கள் ஆடுகள், ஒட்டகங்கள், கால்நடைகள் மற்றும் செம்மறி ஆடுகளையும் வளர்க்கின்றனர்.
பைக்கால் ஏரி "ஏரிகளின் மூத்த சகோதரி" என்றும் அழைக்கப்படுகிறது.
# பைக்கால் ஏரி

## வரலாறு

பைக்கால் பகுதி, சில நேரங்களில் பைக்காலியா என அழைக்கப்படுவதுண்டு, இப்பகுதி மனித வாழ்விடத்தில் நீண்ட வரலாற்றைக் கொண்டுள்ளது. இப்பகுதியில் அறியப்பட்ட ஒரு தொல்குடியான குரிஸ்கான்கள், இரண்டு இனக்குழுக்களான புரியாட்கள் மற்றும் யக்குட்ஸ் ஆகியோரின் முன்னோடியாக அறியப்படுகின்றனர்.
:பைக்கால் ஏரியானது சீன வரலாற்று உரைகளில் "வட கடல்" (北海 Běihǎi) என அழைக்கப்பட்டது. இது ஹான் வம்ச பேரரசசின் வடக்கு சைபீரியன் டைகாவில் இருந்து தெற்கில் க்சியாங்னு பிரதேசம் வரை அமைந்துள்ளது என ஹான்-ஹண் போர் குறிப்பில் காணப்படுகிறது. 17 ஆம் நூற்றாண்டில் ரஷ்யாவின் ஐரோப்பிய பகுதி விரிவாக்கத்திற்கு பின் ஏரி பற்றி ஐரோப்பியர்கள் அறிந்துகொண்டனர். பைக்கால் ஏரியை அடைந்த முதல் ரஷியன் ஆய்வுப்பணி குழு 1643 ஆண்டு குர்பாட் இவனொவ் (Kurbat Ivanov) ஆகும். :டிரான்ஸ் சைபீரியன் ரயில்வே 1896 மற்றும் 1902 இடையே . பைக்கால் ஏரியின் தென்மேற்கு இறுதியில் சுற்றி 200 பாலங்கள் மற்றும் 33 சுரங்கங்களுடன் கட்டப்பட்டது. அதன் நிறைவு வரை பல ஆண்டுகள் போர்ட் பைக்காலில் இருந்து மைசோவயா (Mysovaya) பயணம் செய்ய ஏரி முழுவதும் தொடர்வண்டி இயக்கப்பட்டது.
:1920 ல் இராணுவ வரலாற்று முக்கியத்துவம் வாய்ந்த கிரேட் சைபீரிய பனி படைஅணிவகுப்பின் போது குளிரில் பலர் இறந்தனர்.
1956 ல் அங்காரா (Angara) நதியின் இர்குட்ஸ்க் அணை உடைப்பின் மூலம் 1.4 மீ (4.6 அடி) ஏரியின் மட்டம் உயர்த்தது.
ரயில்வே கட்டப்பட்ட போது ட்ரிசென்கோ (f.k.Drizhenko) தலைமையில் ஒரு பெரிய ஏரிப்படுகை நீரின் புவியியல் ஆய்வு மூலம் முதல் விரிவான எல்லைக்கோட்டு வரைபடம் உறுவாக்கப்பட்டது.
# பைக்கால் ஏரி

## ஆராய்ச்சி

:அரசு அல்லது அரசு நிறுவனங்கள் தொடர்புடைய பல அமைப்புகள் பைக்கால் ஏரியின் இயற்கை ஆராய்ச்சி திட்டங்களை நடத்தி வருகின்றனர். பைக்கால் ஆராய்ச்சி மையம் என்ற ஒரு தன்னிச்சையான ஆராய்ச்சி அமைப்பு பைக்கால் ஏரியின் சுற்றுச்சூழல் கல்வி மற்றும் ஆராய்ச்சி திட்டங்களினை நடத்தி வருகிறது.
ஜூலை 2008 ல், ரஷ்யா தனது தனிப்பட்ட சுற்றுச்சூழல் பற்றிய புவியியல் மற்றும் உயிரியல் சோதனைகள் நடத்த பைக்கால் ஏரியில் 1,592 மீ (5,223 அடி) ஆழத்தில் இறங்க, மீர்-1 மற்றும் மீர்-2 என்ற இரண்டு சிறிய நீர்மூழ்கிகள் அனுப்பப்பட்டது. உண்மையில் வெற்றிகரமான அறிக்கை எனினும், அவர்களின் 1.580 மீ (5,180 அடி) ஆழத்தையே அடைந்தனர், ஆனால் அதிகபட்ச நீர் ஆழத்தை அடையும் உலக சாதனையை நிகழ்த்த இயலவில்லை. அந்த சாதனையை தற்போது 1,637 மீ (5371அடி) வரை சென்று ரஷியன் விஞ்ஞானி அனடோலி சாகல்விச் அடைந்தார்.
# பைக்கால் ஏரி

## பொருளாதாரம்

:இது "சைபீரியாவின் முத்து" புனைப்பெயரிட்டு அழைக்கப்படுகிறது.இது சுற்றுலா மற்றும் தொழில் முதலீட்டாளர்கள் கவனத்தை ஈர்க்கிறது. இர்குட்ஸ்க்-ல் உள்ள விக்டர் க்ரிக்ரோவ் இங்கு மூன்று விடுதிகள் கட்ட திட்டமிட்டுள்ளர்.2007 ஆம் ஆண்டில், ரஷியன் அரசாங்கம் பைக்கால் பகுதியில் சிறப்பு பொருளாதார மண்டலம் உருவாக்கப்பட்டது.ராஷ்டம் என்ற சர்வதேச யுரேனியம் ஆலை பைக்கால் பகுதியில் $2.5 பில்லியன் முதலீட்டில் ஒரு ஆய்வக உருவாக்க முடிவுசெய்யப்பட்டுள்ளது.இது அங்ரஷ்க் நகரில் 2,000 வேலைவாய்ப்ப்புகளை உருவாக்கும்.
# பைக்கால் ஏரி

## சுற்றுச்சூழல் பிரச்சினைகள்

### பேகல்ஷ்க் காகித மற்றும் காகிதகூழ் தொழிற்சாலை

1966 ல் கட்டப்பட்ட பேகல்ஷ்க் காகித மற்றும் காகிதகூழ் தொழிற்சாலையானது குளோரின் கொண்டு காகித வெளுக்கும் கழிவுகளை நேரடியாக பைக்கால் கரையில் கொட்டியதால் பலத்த எதிர்ப்பு கிளம்பியது பிறகு தொழில் நஷ்டம் காரணமாக 2008 நவம்பரில் மூடப்பட்டது.2009 இல் மார்ச் மாதம் ஆலை உரிமையாளர் காகித ஆலை மீண்டும் இயங்குவதாக அறிவித்தது இதற்கு உள்ளூர் மக்களிடையே கடும் எதிர்ப்பு அலை கிளம்பியது எனினும் 2010 ஜனவரி 4 ஆம் தேதி உற்பத்தியை மீண்டும் தொடர்ந்தது. 13 ஜனவரி 2010 ல் அதிபர் விளாடிமிர் புட்டின் ஒரு சிறிய நீர்மூழ்கி இருந்து ஏரியை பார்வையிட்டு பைக்கால் நல்ல நிலையில் உள்ளது என அறிவித்தார்.
# பைக்கால் ஏரி

## சுற்றுச்சூழல் பிரச்சினைகள்

### கிழக்கு சைபீரிய பசிபிக் பெருங்கடல் எண்ணெய் குழாய்

ரஷிய அரசு எண்ணெய் குழாய்கள் நிறுவனமான ட்ரான்ஸ்னெஃப்ட்(Transneft) ஏரி கரையில் 800 மீட்டர் ( 2,600 அடி ) அழத்தில் தீவிர நிலஅதிர்வு செயல்பாட்டு அபாயம் உள்ள பகுதியில் ஒரு எண்ணெய் குழாய் அமைக்க திட்டமிட்டுள்ளது.இதற்கு ரஷ்யாவில் சுற்று சூழல் ஆர்வலர்கள்,பைக்கால் குழாய் எதிர்ப்பு குழுவினர் மற்றும் உள்ளூர் குடிமக்கள் கடுமையாக எதிர்ப்பு தெரிவிக்கின்றனர்.எண்ணெய் கசிவு சுற்றுசூழலில் குறிப்பிடத்தக்க பாதிப்பை ஏற்படுத்தும் என அஞ்சுகின்றனர்.ரஷியன் ஜனாதிபதி விளாடிமிர் புட்டின் இது போன்ற சுற்று சூழல் ஆபத்துக்களை தவிர்க்க மாற்று வழியில் 40 கிலோமீட்டர் வடக்கில் ட்ரான்ஸ்னெஃப்ட் திட்டத்தை மாற்ற உத்தரவிட்டார். வேலை ஜனாதிபதி புட்டினின் ஒப்புதல் பெற்ற இரண்டு நாட்களுக்கு பிறகு பைக்கால் ஏரியின் மாற்று பாதையில் இருந்து குழாயின் கட்டுமானம் தொடங்கியது.
# பைக்கால் ஏரி

## சுற்றுச்சூழல் பிரச்சினைகள்

### முன்மொழியப்பட்டுள்ள அணு ஆலை

2006 இல் , ரஷியன் அரசாங்கம் ஏரியின் கரையில் இருந்து 95 கி.மீ. ( 59 மைல்) தூரத்தில் அங்ரஸ்க் நகரில் ஏற்கனவே உள்ள அணு ஆராய்ச்சி மையத்தில் உலகின் முதல் சர்வதேச யுரேனியம் செறிவூட்டல் மையம் கட்டுவதற்கான திட்டங்களை அறிவித்தது.எனினும் எதிர்ப்பாளர்கள் அந்த பகுதியில் இது ஒரு பேரழிவுக்கு காரணமாக இருக்கும் எனவே இத்திட்டதை மறுபரிசீலனை செய்ய அரசை வலியுறுத்தி வருகின்றனர்.  
செறிவூட்டலின் பின்னர் ,பெறப்பட்ட கதிரியக்க பொருள் மட்டும் 10 சதவிகித யுரேனியம் மட்டுமே சர்வதேச வாடிக்கையாளர்களுக்கு ஏற்றுமதி செய்யப்படும், மீதமுள்ள 90 சதவீத யுரேனியம் பைக்கால் ஏரியின் சேமிப்பு பகுதியில் விட்டுவைக்கப்படும்.
# மீனவர்

தமிழர் தாயகங்களான தமிழ்நாடும், தமிழீழமும் நீண்ட கடற்கரையைக் கொண்டவை. தமிழ்நாடு இந்தியாவின் 13% கடற்கரையையும், (1076 கி.மீ.)
, தமிழீழம் இலங்கையின் 2/3 கடற்கரையையும் கொண்டுள்ளன. கடலில் உணவுக்காகவும், விற்பனைக்கும், மீன் பிடிப்பவர்களையும் அத்தொழிலுடன் நேரடி தொடர்புடைய பிற செயற்பாடுகளில் ஈடுபடும் தமிழர்களையும் **தமிழ் மீனவர்கள்** எனப்படுகிறது. தமிழ் நுட்ப வல்லுனர்கள், விவசாயிகள், தொழிலாளிகள், வர்த்தகர்கள், அரச சேவையாளர்கள் போன்றே தமிழ் மீனவர்களும் தமிழ் சமூகத்தின் முக்கியமானவர்கள் ஆகும்.
# மீனவர்

## தமிழ்நாடு

தமிழ்நாடு, 1076 கி.மீ நீள கடற்கரையைக் கொண்டுள்ளது. மீன் பிடி தொழிலில், இந்தியாவில் தமிழ்நாடு ஐந்தாவது இடத்தில் உள்ளது. 2007–2008, கணக்கெடுப்பின்படி, மீன்பிடி 559,360 மெட்ரிக் டன்கள் ஆகும்.  
தமிழ்நாட்டின் கடலோர நீளம்:  
| நீளம் கி.மீ |  |  |  |
| --- | --- | --- | --- |
| கோரமண்டல் கடற்கரை | சென்னை முதல் கோடியக்கரை வரை | 357.2 |  |
| பாக் சலசந்தி | கோடியக்கரை முதல் பாம்பன் வரை | 293.9 |  |
| மன்னார் வளைகுடா | பாம்பன் முதல் கன்னியாகுமரி வரை | 364.9 |  |
| மேற்கு கடற்கரை | கன்னியாகுமரி முதல் நீரோடி | 60.0 | } |
# மீனவர்

## தமிழ்நாடு

### வரலாறு

கடலும் கடல் சார்ந்த இடமும் நெய்தல்<nowiki/>எனப்பட்டது. பண்டைய தமிழர்கள் கடலில் கப்பல் கட்டுவதிலும் பயணம் செய்வதிலும் திறமை மிக்கவர்களாக இருந்தார்கள். முக்கிய மாக பரதவர்கள் மற்றும் செம்படவர்கள் கடல் கடந்து பரவிய தமிழர்களும் தமிழர் பண்பாடும் இதற்கு சான்று பகிர்கின்றன.
# மீனவர்

## தமிழ்நாடு

### சமூக அமைப்பு

தமிழக மீனவர்கள் மீன் பிடிக்கும் முறையை வைத்து பிரிவுகளாக பிரிக்கப்பட்டனர்.
1. பட்டினவர்
1. பரவர்
1. வலையர்
1. கரையார்
1. முக்குவர்
1. செம்படவர்( பருவதராஜகுலம்)
1. கடையர்
1. திமிலர்
# மீனவர்

## தமிழ்நாடு

### தமிழ் மீனவர்களின் பிரச்சினைகள்

தமிழக மீனவர்கள் அடிக்கடி இலங்கை இராணுவப் படையினரால் தாக்கப்படும் சம்பவங்களும் நடைபெற்று வருகிறது.
# அமெரிக்கப் பேரேரிகள்

**அமெரிக்கப் பேரேரிகள்** என்பன வட அமெரிக்காவில் ஐக்கிய அமெரிக்க நாடுகளுக்கும் கனடாவுக்கும் இடையே உள்ள வடகிழக்கு எல்லையில் அமைந்துள்ள ஐந்து மிகப்பெரிய நன்னீர் ஏரிகளைக் குறிக்கும். இது அட்லாண்டிக் பெருங்கடலோடு செயிண்ட் லாரன்ஸ் ஆற்றின் வழியாக இணைக்கப்பட்டுள்ளது. நில உலகில் உள்ள நன்னீர் ஏரிகள் யாவற்றினும் பரப்பளவால் மிகப்பெரிய ஏரிக் கூட்டம் இவையே. செயற்கைத் துணைக்கோள் (செயற்கைமதி) வழி பெற்ற ஒளிப்படத்தில் இவ்வேரிகளின் அமைப்பைப் பார்க்கலாம்.
இவை, 14,000 ஆண்டுகளுக்கு முன்பு நடந்த உறைபனிக் காலத்தின் இறுதியில் இப் பேரேரிகள் உருவாயின, பனிப்பாறைகள் நகரும்போது அதோடு நிலப்பகுதியும் அரிக்கப்பட்டு ஆழாமான நிலப்பகுதி உருவாகி இப்பள்ளங்களில் பனிப் படலங்கள் உருகிய நீர் நிரப்பப்பட்டு உருவானது. இந்த ஏரிகள் நீர் போக்குவரத்து, குடிபெயர்வு போன்றவற்றிற்கு பெருமளவில் ஆதாரமாக உள்ளது. இதனால் இந்தப் பகுதி வர்த்தகத்தில் ஒரு முக்கிய ஆதாரமாக உள்ளது. 1909ன் எல்லை-நீர் ஒப்பந்தப்படி இதன் எல்லை நெடுகிலும் வலுவூட்டல்கள் அல்லது போர்க் கப்பல்கள் ஆக்கிரமிப்புக்கள் இருக்காது என ஒத்துக்கொள்ளப்பட்டது. மேலும் இந்த ஏரிகள் பெருமளவில் நீர்வாழ் உயிரினங்களுக்கான இடமாக உள்ளன. வர்த்தகத்தின் காரணமாக இப்பகுதியில் பல ஆக்கிரமிப்பு உயிரினங்கள் அறிமுகப்படுத்தப்பட்டுள்ளன, இதில் சில பிராந்தியத்தின் பல்லுயிரியலை அச்சுறுத்துகின்றன.
# அமெரிக்கப் பேரேரிகள்

## ஏரிகள்

அந்த 5 ஏரிகளின் பெயர் எர்ஐ, ஹியூரோன்ஸ், மிச்சிகன், ஒண்டாரியோ, சுப்பீரியர் என்பன ஆகும்.
இந்த ஏரிகளின் நடுவே சுமார் 35,000 தீவுகள் அமைதுள்ளன. இதுமட்டுமல்லாது பல ஆயிரம் சிறிய ஏரிகளும் உள்ளன, இவை பெரும்பாலும் "நிலப்பகுதி ஏரிகள்" என்று அழைக்கப்படுகின்றன. இவற்றுள் ஹியூரான் ஏரியில் உள்ள மானிட்டோலின் தீவு உலகில் உள்ள உட்பகுதித் தீவுகளிள் யாவற்றினும் மிகப்பெரியதாகும். இந்த ஏரிகளின் கடல் போன்ற பண்புகள் காரணமாக (சுழலும் அலைகள், நீடித்த காற்று, வலுவான நீரோட்டங்கள், பெரும் ஆழம், தொலைதூர எல்லைகள்), ஐந்து பெரிய ஏரிகளும் நீண்ட காலமாக உள்நாட்டு கடல் என குறிப்பிடப்படுகின்றன. சுப்பீரியர் ஏரி பரப்பளவில் உலகின் இரண்டாவது மிகப்பெரிய ஏரி ஆகும், மிச்சிகன் ஏரி என்பது ஒரே நாட்டு எல்லைக்குள் இருக்கும் ஏரிகளில் மிகப்பெரிய ஏரி ஆகும்.  கிரேட் ஏரியின் தென் பாதி பகுதியானது பெரிய ஏரி மெகாலோபோலிசின் எல்லையாக உள்ளது.  
உலகில் உள்ள நன்னீரில் சுமார் 21% இந்த ஐம்பெரும் ஏரிகளில் உள்ளது இந்த ஏரிகளின் மொத்த பரப்பளவு 94,250 சதுர மைல்கள் (244,106 கி.மீ. 2), மற்றும் மொத்த அளவு (குறைந்த நீர் தரவரிசையில் அளவிடப்படுகிறது) 5,439 கன மைல் (22,671 கி.மீ. 3). அதாவது 22.81 குவாட்ரில்லியன் லீட்டர் நீர் ஆகும். இவ் வேரிகளில் உள்ள நீரை அமெரிக்காவில் தொடர்ச்சியாய் உள்ள 48 மாநிலங்களில் ஊற்றினால் 2.9 மிட்டர் உயரம் (9.5 அடி உயரம்) நீர் நிற்கும் என்று கூறலாம். ஐந்து ஏரிகளின் மொத்தப் பரப்பு 244,100 சதுர கிலோ மீட்டர் ஆகும். இப் பரப்பளவானது அமெரிக்காவின் நியூயார்க், நியூஜெர்சி, கனெக்டிகட், ரோடே ஐலண்ட், மாசாச்சுசெட், வெர்மாண்ட் மற்றும் நியூ ஹாம்ஷயர் ஆகிய மாநிலங்களின் மொத்தப் பரப்பை விட அதிகமாகும்.மேலும் இந்த ஐந்து ஏரிகளின் பரப்பளவு ஐக்கிய நாடுகளின் மொத்த பரப்பளவுக்கு இணையானது.  
| எர்ஐ ஏரி | ஹியூரான் ஏரி | மிச்சிகன் ஏரி | ஒன்ட்டாரியோ ஏரி | பெரிய ஏரி |
| --- | --- | --- | --- | --- |
# அமெரிக்கப் பேரேரிகள்

## புவியியல்

பேரேரிகள் பகுதியில் இந்த ஐந்து பெரிய ஏரிகள் மட்டுமின்றி ஆயிரக்கணக்கான சிறு ஏரிகளும் உள்ளன. இந்த ஐந்து பெரிய ஏரிகளும் தனித்தனிப் பகுதிகளில் இருந்தாலும் இவை நீர்வழிகளால் இணைந்திருக்கின்றன. சுப்பீரியர் ஏரியில் இருந்து நீர் உரான் மற்றும் மிச்சிகன் ஏரிக்கும் தெற்கில் ஏரீ ஏரிக்கும் பின்னர் கடைசியாக வடக்கில் ஒண்ட்டாரியோ ஏரிக்கும் செல்கிறது.
இந்த ஐந்து ஏரிகளுள் மிச்சிகன் ஏரி மட்டுமே ஐக்கிய அமெரிக்காவுக்குள் முழுவதுமாக உள்ளது. மற்ற நான்கும் ஐக்கிய அமெரிக்காவுக்கும் கனடாவுக்கும் பொதுவான எல்லைகளாக உள்ளன. இந்த ஏரிகள் வட அமெரிக்காவின் கிழக்கு-மைய உள்பகுதியை அட்லாண்டிக் பெருங்கடலுடன் இணைக்கும் ஒரு சங்கிலி போன்ற அமைப்பை உருவாக்குகின்றன.
# அமெரிக்கப் பேரேரிகள்

## ஆறுகள்

- சிக்காகோ ஆறும் கலுமெட் ஆறும் இப்பேரேரிகளின் நீர்வழிகளை மிசிசிப்பி பள்ளத்தாக்கு நீர்வழிகளுடன் இணைக்கின்றன. இது மனிதனால் உருவாக்கப்பட்ட கால்வாய்களின் மூலமாக செய்யப்பட்டுள்ளது.
- சுப்பீரியர் ஏரியையும் உரான் ஏரியையும் செயிண்ட். மேரிஸ் ஆறு இணைக்கிறது.
- உரான் ஏரியையும் செயிண்ட். கிளேர் ஏரியையும் செயிண்ட். கிளேர் ஆறு இணைக்கிறது.
- டெட்ராயிட்டு ஆறு செயிண்ட் கிளேர் ஏரியையும் ஏரீ என்னும் ஏரியையும் இணைக்கிறது.
- நயாகரா ஆறு ஏரீ ஏரியையும் ஒண்ட்டாரியோ ஏரியையும் இணைக்கிறது.
- செயிண்ட் லாரன்சு குடாவினையும் ஒண்ட்டாரியோ ஏரியையும் செயிண்ட் லாரன்சு ஏரி இணைக்கிறது
# அமெரிக்கப் பேரேரிகள்

## பெயர் காரணம்

### எர்ஐ ஏரி

எர்ஐ பழங்குடி, இரோகோயியன் வார்த்தை எர்ஐகோனின் ஒரு சுருக்கப்பட்ட வடிவம் ஆகும்.
# அமெரிக்கப் பேரேரிகள்

## பெயர் காரணம்

### ஹியூரோன்ஸ் ஏரி

வெய்ன்டாட் அல்லது ஹியூரோன்ஸ் என்பது இப்பகுதியில் வசிப்பவர்களுக்கு ஒரு பிரஞ்சு கண்டுபிடிப்பாளர்கள் வைத்த பெயர்
# அமெரிக்கப் பேரேரிகள்

## பெயர் காரணம்

### மிச்சிகன் ஏரி

ஓஜிபவா வார்த்தையான மிக்சிகாமியிலிருந்து (பெரிய நீர் அல்லது பெரிய ஏரி) இருந்து வந்தது.
# அமெரிக்கப் பேரேரிகள்

## பெயர் காரணம்

### ஒண்டாரியோ ஏரி

பளபளப்பான கடல் என பொருட்படும் வையான்டட் வார்த்தையான ஆண்டடரியோல் இருந்து வந்தது
# அமெரிக்கப் பேரேரிகள்

## பெயர் காரணம்

### சுப்பீரியர் ஏரி

பிரஞ்சு கால அரசுக்கான ஆங்கில மொழிபெயர்ப்பான சுப்பீரியர் ஆகும்.
# அமெரிக்கப் பேரேரிகள்

## நிலப்பண்பியல்

பேரேரிகளின் வயது இன்னும் உறுதியாக அறியப்படவில்லை.7,000 முதல் 32,000 ஆண்டுகள் வரை இருக்கலாம் என மதிப்பிடப்படுகிறது.தண்ணீர், 14,000 ஆண்டுகளுக்கு முன்பு பனி விலகும்போது நிரம்பத் தொடங்கியது. பொதுவாக ஏரி எர்ஐ 7,000 ஆண்டுகளுக்கு முன்பும், சுமார் 10,000 ஆண்டுகளுக்கு முன்பு ஒண்டாரியோ ஏரியும் அது அதன் தற்போதைய நிலையை அடைந்தது.மற்றும் 3,000 ஆண்டுகளுக்கு முன்பு ஹியூரோன்ஸ், மிச்சிகன், மற்றும் சுப்பீரியர் ஏரிகள் உருவானது.
# அமெரிக்கப் பேரேரிகள்

## சூழலியல்

வரலாற்று ரீதியாக,பேரேரிகள் பல்வேறு வன சுற்றுப்புறப்ப்றத்தால் சூழப்பட்டுள்ளது.தற்போது நகரமயமாக்கல், மற்றும் விவசாய பயன்பாட்டுக்கு எற்றார் போல் அதன் நிலை மாறிவிட்டது. 21 ஆம் நூற்றாண்டின் முற்பகுதியில், சுப்பீரியர் ஏரியின் கரைகளில் 91% காட்டுப்பகுதியாக இருந்தது.ஹியூரோன்ஸ் ஏரி 68%, ஒண்டாரியோ ஏரி 49%, மிச்சிகன் ஏரியில் 41%, மற்றும் எர்ஐ ஏரி 21% என நகரமயமாக்கலால் மிக சுருங்கிவருகின்ட்றது.இந்த காடுகளில் குறைந்தது 13 வன உயிரினங்கள் ஐரோப்பியர்கள் வருகைக்கு பின் இருந்து அழிந்து விட்டது அல்லது ஆபத்தான நிலையில் உள்ளது என்று ஆவணங்கள் தெரிவிக்கின்றது. இதற்கிடையில், கவர்ச்சியான மற்றும் ஆக்கிரமிக்கும் உயிரினங்களை அறியப்பட்டுள்ளன.
# அமெரிக்கப் பேரேரிகள்

## மாசுபடுதல்

மாசுபடுதலால் இங்குள்ள நீர்வாழ் உணவு சங்கிலிகள், மீன் மக்கள், மற்றும் மனித உடல் பாதிக்கப்பட்டுள்ளது. பேரேரிகளின் சூழலியல் மேலாண்மை மேம்பாடு 1960 மற்றும் 1970 களில் தொடங்கியது. 1960 களில், கிளவ்லேண்ட், ஓஹியோவில் கைஹோஹா நதி மீது எண்ணெய்,இரசாயனங்கள், மற்றும் குப்பை கலவையை கொண்ட ஒரு எரியக்கூடிய பழுப்பு படலம் கலந்தது.
1972 ல் அமெரிக்க ஜனாதிபதி ரிச்சர்ட் நிக்சன் முதல் அமெரிக்க சுத்தமான நீர் சட்டம் கையெழுத்திடப்பட்டது.இச்சட்டத்தின் ஒரு முக்கிய பகுதியாக கனடா மற்றும் அமெரிக்கா இணைந்து 1980ல் இரு தேசிய கிரேட் லேக்ஸ் நீர் தர ஒப்பந்தம் மூலம் தொழில்துறை மற்றும் நகராட்சி மாசு வெளியேற்றத்தை பெருமளவு குறைக்க நடவடிக்கைகள் எடுக்கப்பட்டது.
# அமெரிக்கப் பேரேரிகள்

## பொருளாதாரம்

### நீர்வழிப் போக்குவரத்து

இப்பேரேரிகள் பெருமளவிலான சரக்குப் போக்குவரத்திற்குப் பயன்படும் முக்கிய நீர்வழிகளாக உள்ளன. பேரேரிகள் நீர்வழி என்பது இந்த ஏரிகள் அனைத்தையும் இணைக்கிறது. சிறிய அளவிலான செயிண்ட் லாரன்சு கடல்வழியானது இவ் ஏரிகளை அட்லாண்டிக் பெருங்கடலுடன் இணைக்கிறது.  
2002-ஆம் அண்டில் 162 மில்லியன் டன் சரக்கானது இந்த ஏரிகளின் வழியே கொண்டு செல்லப்பட்டது. இரும்புத்தாது, உணவு தானியங்கள், பொட்டாஷ் ஆகியனவே அதிகளவு கொண்டசெல்லப்பட்ட பொருட்களாகும். சிறிதளவு நீர்மங்களும் பெட்டகங்களும் கொண்டு செல்லப்படுகின்றன.
# அமெரிக்கப் பேரேரிகள்

## பொருளாதாரம்

### குடிநீர்

இவ் ஏரிகள் ஏரியை ஒட்டியுள்ள பகுதிகளில் வாழும் கோடிக்கணக்கான மக்களின் குடிநீர்த் தேவையை தீர்க்கின்றன. இந்நீர் ஏரிகளை ஒட்டியுள்ள மாநில அரசுகள் மற்றும் நகராட்சிகள் பொதுவாக ஏற்றுக்கொண்டுள்ள தீர்மானங்களின் படி பகிர்ந்துகொள்ளப்படுகிறது.
# அமெரிக்கப் பேரேரிகள்

## பொருளாதாரம்

### சுற்றுலா

இந்த ஏரிகள் குறிப்பிடத்தக்க சுற்றுலாத்தலமாகவும் விளங்குகின்றன. படகோட்டுதல், சொகுசுக் கப்பல் பயணம் முதலியன முக்கியமானவை. பேரேரிகள் மிதிவண்டிச் சுற்றுலா என்பது ஐந்து ஏரிகளையும் இணைக்கும் அழகிய காட்சிகள் நிறைந்த சாலைகளின் வழியாகச் செல்வதாகும்.
# செப்டம்பர் 24

## நிகழ்வுகள்

- 787 &ndash; நைசியாவின் இரண்டாவது பேரவை ஏகியா சோபியா திருச்சபையில் இடம்பெற்றது.
- 1645 &ndash; முதலாம் சார்லசு மன்னர் தலைமையிலான படைகளை ராவ்ட்டன் கீத் சமரில் நாடாளுமன்றப் படைகள் வென்றன.
- 1674 &ndash; பேரரசர் சிவாஜியின் இரண்டாவது முடிசூட்டு விழா (தாந்திரீக சடங்கு) இடம்பெற்றது.
- 1789 &ndash; அமெரிக்க உச்சநீதிமன்றம் நிறுவப்பட்டது.
- 1799 &ndash; கட்டபொம்மனும் இன்னும் 6 பேரும் புதுக்கோட்டை அரசன் விஜயரகுநாத தொண்டைமானால் கைது செய்யப்பட்டுப் பின்னர் செப் 29இல் ஆங்கிலேயரிடம் ஒப்படைக்கப்பட்டனர்.
- 1840 &ndash; இலங்கை வங்கி தொடங்கப்பட்டது.
- 1841 &ndash; புருணை சுல்தான் சரவாக் இராச்சியத்தை பிரித்தானியாவிடம் கையளித்தார்.
- 1852 &ndash; நீராவி இயந்திரத்தில் உருவாக்கப்பட்ட முதலாவது வான்கப்பல் பாரிசில் இருந்து திராப்பெசு வரை 17 மைல் தூரம் பறந்தது.
- 1853 &ndash; மெலனீசியாவில் உள்ள நியூ கலிடோனியா தீவுகளை பிரான்சு கைப்பற்றியது.
- 1869 &ndash; ஜேய் கூல்ட், ஜேம்ஸ் பிஸ்க் என்ற இரு செல்வந்தர்களின் சூழ்ச்சியை முறியடிக்க அமெரிக்கா பெருமளவு தங்கத்தை விற்பனைக்கு விட்டதில், தங்க விலை சரிந்தது.
- 1890 &ndash; இறுதிக்காலத் தூயோரின் இயேசு கிறிஸ்து சபை பலதுணை மணத்தைக் கைவிட்டது.
- 1898 &ndash; அமெரிக்க மிசன் யாழ்ப்பாணம், இணுவிலில் பெண்களுக்கான மக்லியொட் மருத்துவமனையை அமைத்தது.
- 1906 &ndash; வயோமிங்கில் உள்ள பேய்க் கோபுரம் அமெரிக்காவின் முதலாவது தேசிய நினைவுச் சின்னமாக அறிவிக்கப்பட்டது.
- 1932 &ndash; பூனா ஒப்பந்தம்: மாநில சட்டமன்றங்களில் தலித்துகளுக்கு சிறப்பு இட ஒதுக்கீட்டுக்கு மகாத்மா காந்தி, அம்பேத்கர் ஆகியோர் ஒப்புதல் அளித்தனர்.
- 1946 &ndash; கதே பசிபிக் நிறுவனம் ஆங்காங்கில் ஆரம்பிக்கப்பட்டது.
- 1948 &ndash; ஒண்டா நிறுவனம் ஆரம்பிக்கப்பட்டது.
- 1950 &ndash; காட்டுத்தீ கனடா, மற்றும் புதிய இங்கிலாந்தின் பெரும் பகுதியை மூடியது. நீல நிலவு ஐரோப்பா வரை தெரிந்தது.
- 1960 &ndash; அணுவாற்றலில் இயங்கும் உலகின் முதலாவது வானூர்தி தாங்கிக் கப்பல் "என்டர்பிரைசு" அமைக்கப்பட்டது.
- 1968 &ndash; சுவாசிலாந்து ஐநாவில் இணைந்தது.
- 1972 &ndash; இலண்டனில் இருந்து புறப்பட்ட யப்பான் ஏர்லைன்சு 472 வானூர்தி மும்பை சாண்டாகுரூசு வானூர்தி நிலையத்தில் இறங்குவதற்குப் பதிலாக சிறிய ஜூகு வானூர்தி நிலையத்தில் தரையிறங்கி பெரும் சேதமடைந்தது. 11 பேர் காயமடைந்தனர்.
- 1973 &ndash; கினி-பிசாவு போர்த்துக்கலிடம் இருந்து விடுதலையை அறிவித்தது.
- 1990 &ndash; சனிக் கோளில் பெரும் வெண் புள்ளி ஒன்று தொடர்ச்சியாக அவதானிக்கப்பட்டது.
- 1993 &ndash; கம்போடியாவில் மன்னராட்சி மீண்டும் நிறுவப்பட்டு, நொரடோம் சீயனூக் மன்னராக முடிசூடினார்.
- 1996 &ndash; ஐக்கிய நாடுகள் அவையில் 71 நாடுகளின் பிரதிநிதிகள் முழுமையான அணுகுண்டு சோதனைத் தடை உடன்பாட்டில் கையெழுத்திட்டனர்.
- 2007 &ndash; பர்மாவில் யங்கோன் நகரில் 30,000 முதல் 100,000 வரையானோர் பர்மிய இராணுவ ஆட்சிக்கு எதிராக போராட்டத்தில் ஈடுபட்டனர்.
- 2008 &ndash; தாபோ உம்பெக்கி தென்னாப்பிரிக்க அரசுத்தலைவர் பதவியில் இருந்து விலகினார்.
- 2013 &ndash; தெற்குப் பாக்கித்தானில் 7.7-அளவு நிலநடுக்கம் ஏற்பட்டதில் 327 பேர் உயிரிழந்தனர்.
- 2014 &ndash; மங்கல்யான் விண்கலம் இந்திய விண்வெளி ஆய்வு மையத்தினால் வெற்றிகரமாக செவ்வாய் சுற்றுவட்டத்தில் செலுத்தப்பட்டது.
- 2015 &ndash; சவூதி அரேபியாவில் ஹஜ் பயணத்தின் போது ஏற்பட்ட கூட்ட நெரிசலில் சிக்கி 1,100 பேர் உயிரிழந்தனர், 934 பேர் காயமடைந்தனர்.
# செப்டம்பர் 24

## பிறப்புகள்

- 1501 &ndash; கார்டானோ, இத்தாலியக் கணிதவியலாளர், மருத்துவர், சோதிடர் (இ. 1576)
- 1534 &ndash; குரு ராம் தாஸ், 4-வது சீக்கிய குரு (இ. 1581)
- 1564 &ndash; வில்லியம் ஆடம்சு, ஆங்கிலேய மாலுமி, நாடுகாண் பயணி (இ. 1620)
- 1777 &ndash; இரண்டாம் சரபோஜி, தஞ்சாவூர் மராத்திய இராச்சியத்தின் அரசர் (இ. 1832)
- 1861 &ndash; பிகாஜி காமா, இந்திய விடுதலைப் போராட்ட செயற்பாட்டாளர் (இ. 1936)
- 1887 &ndash; விக்டர் ஹோப், இரண்டாம் லின்லித்கொ பிரபு, இந்தியாவின் தலைமை ஆளுநர், வைசிராய், பிரித்தானிய அரசியல்வாதி (இ. 1952)
- 1896 &ndash; எப். ஸ்காட் பிட்ஸ்ஜெரால்ட், அமெரிக்க எழுத்தாளர் (இ. 1940)
- 1898 &ndash; சார்லட்டி மூர் சிட்டர்லி, அமெரிக்க வானியலாளர் (இ. 1990)
- 1902 &ndash; அயதுல்லா கொமெய்னி, மதத்தலைவர், அரசியல்வாதி, ஈரானின் 1வது அரசுத்தலைவர் (இ. 1989)
- 1929 &ndash; ஏ. வி. பி. ஆசைத்தம்பி, தமிழக அரசியல்வாதி, எழுத்தாளர், இதழாளர் (இ. 1979)
- 1930 &ndash; யோன் யங், அமெரிக்க விண்வெளி வீரர் (இ. 2018)
- 1936 &ndash; சிவந்தி ஆதித்தன், இந்தியத் தொழிலதிபர் (இ. 2013)
- 1937 &ndash; பாரதி மணி, தமிழக எழுத்தாளர், நடிகர் (இ. 2021)
- 1941 &ndash; தெ. ஞானசுந்தரம், தமிழ்ப் பேராசிரியர், நூலாசிரியர்
- 1946 &ndash; மரியா தெரசா உரூசு, சிலி வானியலாளர்
- 1950 &ndash; மொகிந்தர் அமர்நாத், இந்தியத் துடுப்பாளர்
- 1976 &ndash; ஸ்டீபனி மக்மஹோன், அமெரிக்க மற்போர் வீராங்கனை
- 1985 &ndash; இலினோர் காட்டன், கனடிய-நியூசிலாந்து எழுத்தாளர்
- 1989 &ndash; பியா உர்ட்சுபாக், பிலிப்பீனிய அழகி
# செப்டம்பர் 24

## இறப்புகள்

- 366 &ndash; லிபேரியஸ் (திருத்தந்தை)
- 1572 &ndash; டூப்பாக் அமாரு, இன்காக்களின் கடைசிப் பேரரசர்
- 1834 &ndash; பிரேசிலின் முதலாம் பெட்ரோ (பி. 1798)
- 1904 &ndash; நீல்ஸ் ரிபெர்க் ஃபின்சென், நோபல் பரிசு பெற்ற தென்மார்க்கு மருத்துவர் (பி. 1860)
- 1964 &ndash; பம்மல் சம்பந்த முதலியார், தமிழ் நாடகாசிரியர், வழக்கறிஞர், மேடை நடிகர், எழுத்தாளர், நாடக இயக்குநர் (பி. 1873)
- 2003 &ndash; எட்வர்டு செயித், பாலத்தீனியப் போராளி, பத்திரிகையாளர் (பி. 1935)
- 2004 &ndash; இராஜா இராமண்ணா, இந்திய அணு அறிவியலறிஞர் (பி. 1925)
- 2006 &ndash; பத்மினி, தென்னிந்திய நடிகை (பி. 1932)
- 2007 &ndash; முருகேசு சுவாமிகள், இலங்கை இந்து ஆன்மீகவாதி (பி. 1933)
- 2009 &ndash; நாத்திகம் இராமசாமி, இதழாசிரியர், பகுத்தறிவாளர் (பி. 1932)
- 2012 &ndash; திலகன், மலையாளத் திரைப்பட நடிகர் (பி. 1938)
- 2020 &ndash; டீன் ஜோன்ஸ், ஆத்திரேலியத் துடுப்பாளர் (பி. 1961)
# செப்டம்பர் 24

## சிறப்பு நாள்

- மரபு நாள் (தென்னாப்பிரிக்கா)
- விடுதலை நாள் (கினி-பிசாவு, போர்த்துகலிடம் இருந்து 1973)
- குடியரசு நாள் (டிரினிடாட் மற்றும் டொபாகோ)
# நுளம்பு

**நுளம்பு** (*Abricta curvicosta*, பொதுவாக *floury baker*, அல்லது *floury miller*) என்பது மாட்டைக் கடிக்கும் ஈ. இது மாட்டின் கண்ணோரம் மேயும். காதுகளில் கடிக்கும். மாட்டின் பிற உறுப்புப் பகுதியில் எப்போதாவது கடிப்பதும் உண்டு. ஈழத் தமிழில் நுளம்பு என்பது ஆளைக் கடிக்கும் கொசுவைக் குறிக்கப் பயன்படுகிறது. இதனை மொழியியலார் பொருளேற்றம் (*semantics*) என்கின்றனர்.
# நுளம்பு

## குறுந்தொகையில் நுளம்பு

உறைபனி பொழிந்த பின் ஊதைக் காற்று வீசிக் குளிர் நடுக்கம் தரும் யாம நேரம். அப்போது நுளம்பு பசுவைக் கடிக்கிறது. அது தலையை ஆட்டி நுளம்பை ஓட்டுகிறது. அப்போது மாட்டின் கழுத்தில் கட்டியிருந்த மணி ஒலிக்கிறது. மீண்டும் கடி. மீண்டும் தலையாட்டம். மீண்டும் மணியொலி. மணியோசை கேட்டதும் வீட்டில் உள்ளவர் விழித்துக்கொள்கின்றனர். இது தலைவன்-தலைவி கள்ளக்காதல் உறவுக்கு இடையூறாக உள்ளதாம்.
# அ. இராகவன்

**சாத்தான்குளம் அருணாசலக் கவிராயர் இராகவன்** (ஏப்ரல் 22, 1902 - 1981), நுண்கலை ஆய்வாளர், வல்லுனர், எழுத்தாளர், ஆசிரியர். சுயமரியாதை இயக்கம், இடதுசாரி இயக்கம், இஸ்லாமிய மக்கள் மீதான ஈடுபாடு, பெண் கல்விக்கான பள்ளிகள் ஆகியவற்றில் தன்னை அடையாளப்படுத்திக் கொண்டவர்; சிப்பிகள், சங்குகள், படிமங்கள், விளக்குகள், இசை கருவிகள், கப்பல் தொடர்பான பொருட்கள் மற்றும் வரைபடங்கள், ஆடைகள், மூலிகைகள் இவை தொடர்பான விவரங்கள், படங்கள், பொருட்கள் ஆகியவற்றைச் சேகரிப்பதில் மிகுந்த ஆர்வமுடையவர்; இராகவன், தமிழ்நாட்டில் மிக அதிகமாக பழங்காசுகள் சேகரித்தவர்.
# அ. இராகவன்

## வாழ்க்கைக் குறிப்பு

இன்றைய தூத்துக்குடி மாவட்டம், சாத்தான்குளத்தில் அருணாசலக் கவிராயர் ஆவுடையம்மாள் தம்பதிகளின் மகனாக 1902 ஏப்ரல் 22 அன்று பிறந்தவர் இராகவன். ஆசிரியப் பயிற்சி பெற்று 1924 முதல் 1930 வரை சாத்தான்குளத்தில் ஆசிரியராகப் பணியாற்றினார். இக்காலங்களில் பெரியார், கா. சுப்பிரமணிய பிள்ளை, திரு.வி.க., பா. தாவூத்ஷா ஆகியவர்களோடு இவருக்கு நெருக்கமான உறவு இருந்தது. சுயமரியாதை இயக்கத்தில் ஈடுபாட்டோடு செயல்பட்டார்.  
1930-இல் ஈரோட்டில் நிறுவப்பெற்ற பகுத்தறிவு நூற்பதிப்புக் கழகத்தின் அமைச்சராகப் பொறுப்பேற்றார். இவரது மேற்பார்வையில் குடியரசுப் பதிப்பகம் இருபதுக்கு மேற்பட்ட நூல்களை வெளியிட்டது. 1935இல் இராகவனது "பெண்ணுரிமையும் மதமும்" என்ற சிறு நூல் வெளிவந்தது. மதங்கள், பெண்களை எவ்வாறு நடத்துகின்றன என்ற விவாதத்தை முதன்முதலில் இந்நூல் முன் வைத்தது. மறுமணம், காதல்மணம், சொத்துரிமை, விவாகரத்து, குழந்தைமண மறுப்பு போன்றவை குறித்தும் இந்நூலில் மிக விரிவாக எழுதியுள்ளார். இராகவனது "கடவுளை நிந்திக்கும் கயவர்கள் யார்?" என்ற நூலில் "கடவுளர் கதைகள்" எவ்வகையில் மூட நம்பிக்கைகளைப் பரப்புகின்றன என்பது குறித்து கூறியுள்ளார். இராகவன் எழுதப்பட்ட நூல்கள் தமிழர்களின் புழங்குபொருள் பண்பாட்டை அறிவதற்கு உதவுகின்றன.  
தமிழர் பண்பாட்டு வரலாறு, கலை வரலாறு, தொழில்நுட்ப வரலாறு, தொல்பொருள் ஆய்வு வரலாறு ஆகிய துறைகளில் ஆய்வுசெய்து விரிவாக நூல்கள் எழுதியவர். கலைத்துறையில் 20 ஆண்டுகளாக தொடர்ந்து நூல்களை எழுதியவர்.
# அ. இராகவன்

## வெளியான நூல்கள்

1. தமிழர் பண்பாட்டில் தாமரை
1. தமிழ்நாட்டுத் திருவிளக்குகள்
1. தமிழக சாவக கலைத் தொடர்புகள்
1. இறைவனின் எண்வகை வடிவங்கள்
1. வேளாளர் வரலாறு
1. தமிழ்நாட்டுக் கோயிற் கட்டிடக்கலை
1. நம்நாட்டுக் கப்பற் கலை
1. தமிழ்நாட்டு அணிகலன்கள்
1. தமிழ்நாட்டு படைகலன்கள்
1. தென்னிந்திய கோயில் கட்டிடக்கலைகள்
1. இசையும் யாழும்
1. கோ நகர் கொற்கை
1. ஆதிச்சநல்லூரும் பெருநைவெளி நாகரீகமும்
1. குடியரசுக் கட்டுரைகள்
1. அறிவு இதழ்க் கட்டுரைகள்
1. ஆய்வுக் கட்டுரைகள்
# உறுகுணை பல்கலைக்கழகம்

**உறுகுணை பல்கலைக்கழகம்** இலங்கையின் மாத்தறை மாவட்டத்தின் சில இடங்களிலும் காலியிலும் அமைந்துள்ளது. 1978 இல் ஆரம்பிக்கப்பட்ட இப்பல்கலைக்கழகமானது 7 பீடங்களைக் கொண்டுள்ளது.
# உறுகுணை பல்கலைக்கழகம்

## சரித்திரம்

தென்னிலங்கை மக்களின் அபிலாசையான தெற்கில் ஒரு பல்கலைக்கழகம் வேண்டும் என்பதை நிறைவேற்றுவதற்காக இலங்கை அதிபரின் ஆணைப்படி செப்தெம்பர் 1, 1978 இல் தொடங்கப்பட்டது.  
இது இன்றுவரை 10,000 இற்கு மேற்பட்ட பல்கலைக்கழகப் பட்டதாரிகள், 75 மேற்பட்ட பட்டப்பின் பட்டதாரிகளை உருவாக்கியதோடு தற்போது பல்வேறு துறைகளில் 100இற்கு மேற்பட்ட பட்டமேற்படிப்பு மாணவர்களையும் கொண்டுள்ளது.
# உறுகுணை பல்கலைக்கழகம்

## பீடங்கள்

- விவசாய பீடம்
- பொறியியற் பீடம்
- மீன்பிடி மற்றும் கடல் சார் தொழில் நுட்பம்
- சமூகவிஞ்ஞானம்
- நிதி மற்றும் நிர்வாக பீடம்
- மருத்துவ பீடம்
- விஞ்ஞான பீடம்  
இது இலங்கையில் பெரிய பேராதனைப் பல்கலைக் கழகம் போன்று 7 பீடங்களைக் கொண்டுள்ளது.  
இதன் பிரதான வளாகமானது மாத்தறை நகரின் வெல்லமடமவில் அமைந்துள்ளது. இதன் விவசாய பீடம் கம்புறுப்பிட்டியில் அமைந்துள்ளது பொறியியல் மற்றும் மருத்துவ பீடங்கள் காலியின் கராப்பிட்டிய, ஹபுகல ஆகிய இடங்களில் அமைந்துள்ளன.
# ஸ்ரீ ஜயவர்தனபுர பல்கலைக்கழகம்

**ஸ்ரீ ஜெயவர்த்தனபுரப் பல்கலைக் கழகம்** இலங்கையில் உள்ள அரச பல்கலைக்கழகங்களுள் ஒன்றாகும். இது இலங்கையின் நிருவாகத் தலைநகர் ஸ்ரீ ஜெயவர்தனபுரத்திற்கு அருகில் நுகேகொடை பிரதேசத்தில் அமைந்துள்ளது.  
1873-இல் கிக்கடுவை சிறீ சுமங்கள தேரர் வித்தியோதய என்ற பிரிவெனாவுக்கு அடிக்கல் நாட்டப்பட்டது. 1958-இல் இலங்கை வித்தியோதயா பல்கலைக்கழகம் என பெயர்மாற்றஞ் செய்யப்பட்டது. 1978-இல் ஸ்ரீ ஜெயவர்த்தனபுரப் பல்கலைக்கழகம் என்ற தற்போதைய பெயர் இடப்பட்டது.
# ஸ்ரீ ஜயவர்தனபுர பல்கலைக்கழகம்

## பீடங்கள்

- கலைப்பீடம்
- நிர்வாகப் பீடம்
- மருத்துவப் பீடம்
# ஸ்ரீ ஜயவர்தனபுர பல்கலைக்கழகம்

## வெளியிணைப்புகள்

- ஸ்ரீ ஜெயவர்த்தனபுரப் பல்கலைக்கழகம்
# சனவரி 19

## பிறப்புகள்

- 1736 &ndash; ஜேம்ஸ் வாட், இசுக்கொட்டிய-ஆங்கிலேய வேதியியலாளர், பொறியியலாளர் (இ. 1819)
- 1798 &ndash; ஆகஸ்ட் கோம்ட், பிரான்சிய மெய்யியாலாளர். சமூகவியலாளர் (இ. 1859)
- 1807 &ndash; ராபர்ட் ஈ. லீ, அமெரிக்கப் பொறியியலாளர் (இ. 1870)
- 1809 &ndash; எட்கர் ஆலன் போ, அமெரிக்க எழுத்தாளர், கவிஞர், திறனாய்வாளர் (இ. 1849)
- 1839 &ndash; பால் செசான், பிரான்சிய ஓவியர் (இ. 1906)
- 1851 &ndash; யாகோபசு காப்தேயன், இடச்சு வானியலாளர் (இ. 1922)
- 1855 &ndash; ஜி. சுப்பிரமணிய ஐயர், தமிழக இதழியலாளர் (இ. 1916)
- 1898 &ndash; வி. ச. காண்டேகர், மராத்திய எழுத்தாளர் (இ. 1976)
- 1931 &ndash; யசூசி அகாசி, சப்பானிய மூத்த தூதர், ஐநா நிருவாகி
- 1933 &ndash; சீர்காழி எஸ். கோவிந்தராஜன், கருநாடக, திரையிசைப் பாடகர் (இ. 1988)
- 1935 &ndash; சௌமித்திர சாட்டர்ஜி, இந்திய வங்காள நடிகர் (இ. 2020)
- 1937 &ndash; அ. முத்துலிங்கம், இலங்கை-கனடிய தமிழ் எழுத்தாளர்
- 1946 &ndash; யூலியன் பார்னசு, ஆங்கிலேய எழுத்தாளர்
- 1948 &ndash; நான்சி லின்ச், அமெரிக்கக் கணினி அறிவியலாளர்
- 1980 &ndash; மைக்கல் வென்டாட், இலங்கைத் துடுப்பாளர்
- 1986 &ndash; ரீமா கல்லிங்கல், தென்னிந்தியத் திரைப்பட நடிகை
- 1992 &ndash; லோகன் லெர்மன், அமெரிக்க நடிகர்
# சனவரி 19

## இறப்புகள்

- 1597 &ndash; மகாராணா பிரதாப், இந்திய மன்னர் (பி. 1540)
- 1873 &ndash; மீட் ஐயர், தமிழ்நாட்டில் மதப்பரப்புரை செய்த ஆங்கிலேய போதகர் (பி. 1792)
- 1888 &ndash; சி. தியாகராச செட்டியார், தமிழறிஞர் (பி. 1826)
- 1905 &ndash; தேபேந்திரநாத் தாகூர், இந்திய மெய்யியலாளர் (பி. 1817)
- 1941 &ndash; நேசம் சரவணமுத்து, இலங்கை அரசாங்க சபைக்குத் தெரிவு செய்யப்பட்ட முதலாவது தமிழ்ப் பெண் (பி. 1897)
- 1967 &ndash; மைசூர் டி. சௌடையா, இந்தியக் கருநாடக வயலின் கலைஞர் (பி. 1895)
- 1990 &ndash; ஓஷோ, இந்திய மதகுரு, மெய்யியலாளர் (பி. 1931)
- 1991 &ndash; பால் வெயிஸ், செருமனிய-பிரித்தானிய கணித, கோட்பாட்டு இயற்பியலாளர் (பி. 1911)
- 2000 &ndash; மு. அ. சிதம்பரம், தமிழகத் தொழிலதிபர் (பி. 1918)
- 2000 &ndash; எடி இலமார், ஆத்திரிய-அமெரிக்க நடிகை, பாடகி, கணிதவியலாளர் (பி. 1913)
- 2008 &ndash; பிரான்செஸ் லிவைன், அமெரிக்க ஊடகவியலாளர் (பி. 1921)
- 2011 &ndash; தாமரைக்கண்ணன், தமிழக எழுத்தாளர், கல்வெட்டு ஆராய்ச்சியாளர், நூல் மதிப்புரையாளர் (பி. 1934)
- 2014 &ndash; எஸ். ஜெ. தம்பையா, இலங்கை-அமெரிக்க மானிடவியலாளர், கல்வியாளர் (பி. 1929)
- 2015 &ndash; ரஜினி கோத்தாரி, இந்திய அரசியல் அறிஞர் (பி. 1928)
- 2016 &ndash; எம். கே. ஏ. டி. எஸ். குணவர்தனா, இலங்கை அரசியல்வாதி (பி. 1947)
- 2019 &ndash; அதீன் பந்த்யோபாத்யாய, வங்காளதேச எழுத்தாளர் (பி. 1934)
- 2021 &ndash; வி. சாந்தா, இந்தியப் புற்றுநோய் மருத்துவ நிபுணர் (பி. 1927)
- 2022 &ndash; ரத்னா, தென்னிந்தியத் திரைப்பட நடிகை (பி. 1947)
# சனவரி 19

## சிறப்பு நாள்

- இயேசுவின் திருமுழுக்கு (மாக்கடோனியக் குடியரசு)
- கொக்பொரோக் நாள் (திரிபுரா, இந்தியா)
# எனிக்மா (இசைத் தொகுப்பு)

**எனிக்மா** என்றழைக்கப்பட்ட குழுவின் இசைத் தொகுப்புக்கள் பிரபல இசையமைப்பாளர்களான மைக்கேல் கிரெது இவர்தம் மனைவி சாண்ரா கிரெது மற்றும் இவரது நண்பர்களான டேவிட் பேர்ஸ்டீன்,பிராங் பீட்டர்சன் போன்றவர்களின் கூட்டு முயற்சியில் 1990 களில் வெளிவந்தது.இதன் இசை வடிவத்தினையும் தயாரிப்பு நிர்வாகங்களினையும் மைகல் கிரெதுவும் ஏற்றுக்கொண்டனர். சாண்ரா இவ்விசைத் தொகுப்புகளில் வரும் பல பாடல்களைப் பாடினார் என்பதும் குறிப்பிடத்தக்கது.சாண்ரா குழு என்ற குழுவில் இருவரும் இதற்கு முந்தைய காலங்களில் பங்காற்றினர் என்பதும் குறிப்பிடத்தக்கது.எனிக்மா இசைத்தொகுப்புகளில் இதுவரை ஜந்து இசைத் தொகுப்புகள் வெளிவந்திருக்கின்றன மேலும் ஆறாவது இசைத் தொகுப்பு 22,செப்டம்பர் மாசம் 2006 இல் வெளியிடப்பட்டதும் குறிப்பிடத்தக்கது.
# எனிக்மா (இசைத் தொகுப்பு)

## வரலாறு

1970 ஆம் ஆண்டுகளிலிருந்து இசைத்தொகுப்புக்களை வெளியிட்டுவந்த மைக்கேல் கிரெது தனது வெகுநாள் கனவான புதிய வகியிலான இசையமைப்பொன்றினை 1990 ஆம் ஆண்டில் உருவாக்கத்திட்டமிட்டார் அத்திட்டன்பேரில் வெளிவந்த இவ்விசைத்தொகுப்பு இதுவரை காலங்களும் அவர் வெளியிட்டிருந்து இசைத்தொகுப்புக்களின் சாதனைகளை முறியடித்தது என்பதும் குறிப்பிடத்தக்கது.
# எனிக்மா (இசைத் தொகுப்பு)

## இசை

ஜரோப்பிய நடன இசை,உலக கலாச்சார இசை வடிவங்கள் மற்றும் புதிய கால இசை போன்ற பல வகைகளின் கலவைகளினால் உருவாக்கப்பெற்ற எனிக்மா இசைத்தொகுப்பு உலகின் பல பாகங்களில் உள்ள மக்களாலும் ரசித்துக் கேட்கப்பட்டது பல விருதுகளையும் அள்ளிச் சென்றது இவ்விசைத்தொகுப்புகள்.
# எனிக்மா (இசைத் தொகுப்பு)

## எனிக்மா இசைத்தொகுப்பின் தாக்கம்

எனிக்மா இசைத்தொகுப்புகளின் பல பாடல்கள் பலதரப்பட்ட தொலைக்காட்சித் தொடர்கள்,திரைப்படங்கள் மற்றும் அதன் முடிவுகளின் பயன்படுத்தப்பட்டன என்பதும் குறிப்பிடத்தக்கது.  
- "Age of Loneliness" தமிழ்த் திரைப்படமான பாட்ஷா ரகுவரன் வந்து செல்லும் காட்சிகளில் இப்பாடலின் ஆரம்ப இசையினைக் கேட்கலாம்.
- "Beyond the Invisible" தொலைக்காட்சித் தொடரான, La Femme Nikita.
- "Return to Innocence" தொலைக்காட்சித் தொடரான, The Outer Limits.
- "Return to Innocence" திரைப்பட முடிவில், Man of the House.
- "Return to Innocence" and "Sadeness (Part I)" திரைப்படத்தில், Exit to Eden.
- "Return to Innocence" தொலைக்காட்சித் தொடரான, My So-Called Life.
- "Return to Innocence" தொலைக்காட்சித் தொடரான, Cold Case (Episode Santuary (2006)).
- "Sadeness (Part I)" திரைப்படத்தில், Boxing Helena.
- "Sadeness (Part I)" திரைப்படத்தில், Charlie's Angels.
- "Sadeness (Part I)" விளம்பரத்தில் 1492: Conquest of Paradise.
- "Principles of Lust" திரைப்படத்தில், Single White Female.
- "Carly's Song", "Carly's Loneliness" and "Principles of Lust" திரைப்படத்தில், Sliver.
- "The Eyes of Truth" விளம்பரத்தில் The Matrix மற்றும் The Long Kiss Goodnight.
- "I Love You ... I'll Kill You" திரைப்படத்தில், Money Talks.
- "Smell of Desire" விளம்பரத்தில் the movie Bounce.
- "Sadeness (Part I) தொலைக்காட்சித் தொடரான Chappelle's Show.
- "Gravity Of Love" விளம்பரத்தில் The Scorpion King.
- "Return to Innocence" ,Virgin Atlantic மற்றும் பல விளம்பரங்களில்
# எனிக்மா (இசைத் தொகுப்பு)

## எனிக்மா இசைத் தொகுப்புகள்

- எம்.சி.எம்.எக்ஸ்.சி.எ.டி (1990)
- த க்ரோஸ் ஆப் சேஞ்சஸ் (1994)
- லெ ரோய் எஸ்ட் மோர்ட் விவே லெ ரோய் (1996)
- த ஸ்கிரீன் பிகைண்ட் த மிரர் (2000)
- வோயேயர் (2003)
- எ போஸ்டெரியோரி (2006)
# எனிக்மா (இசைத் தொகுப்பு)

## பாடல்கள்

- "Sadeness (பாகம் I)" (1990)
- "Mea Culpa (பாகம் II)" (1990)
- "Principles of Lust" (1991)
- "The Rivers of Belief" (1991)
- "Carly's Song" (1993)
- "Return to Innocence" (1993)
- "The Eyes of Truth" (1994)
- "Age of Loneliness" (1994)
- "Out from the Deep" (1994)
- "Beyond the Invisible" (1996)
- "T.N.T. for the Brain" (1997)
- "Gravity of Love" (1999)
- "Push the Limits" (2000)
- "Turn Around" (2001)
- "Voyageur" (2003)
- "Following the Sun" (2003)
- "Boum-Boum" (2004)
- "Hello and Welcome" (2006)
- "Goodbye Milky Way" (2006)
# எனிக்மா (இசைத் தொகுப்பு)

## வெளியிணைப்புகள்

- எனிக்மா ரசிகர்களின் தளம்
# தரவு

**தரவுகள்** *(Data)* என்பன பயனுடையதாகக் கருதப்படும் குறிப்புகளாகும். அவை எண்களாகவோ, வெப்பநிலை, ஒலி, ஒளி, அழுத்தம், உயரம் முதலான அளவீடுகளாகவோ, சொற்களாகவோ அல்லது பிற பயனுடைய குறிப்புகளாகவோ இருக்கலாம். ஏதொன்றையும் பற்றி ஆய்வு செய்ய வேண்டும், அலச வேண்டும் எனில் அடிப்படையாகத் தரப்பட வேண்டிய குறிப்புகளாக அல்லது செய்திகளாக இருப்பதால் இவைகள் *தரவுகள்* எனப்படுகின்றன. இவ்வகைத் தரவுகளைக் கொண்டு முறைப்படி ஆய்வு செய்து புதிய முடிவுகள், கருத்துகள், கண்டுபிடிப்புகள் முதலியன பெற இயலும். தரவுகள், தகவல்களுக்கான முதல் வடிவங்கள் ஆவன; தரவுகளின் மீது சில அல்லது பல செயல்முறைகள் செய்யபட்டு அவை மக்களால் கொள்ளக்கூடியத் தகவல்களாக மாறுகின்றன.
# தரவு

## வரலாறு

இலத்தீன் மொழியில் *dare* (தர்) எனில் *தா* என்று பொருள், அதன் வழி *தரப்பட்டது* என்னும் பொருள் படும் datum என்னும் சொல் 2,300 ஆண்டுகளாக மேற்குலகில் பயன்பாட்டில் உள்ளது. கி.மு. 300ல் யூக்ளிட் என்னும் கிரேக்க அறிஞர் ஆக்கிய நூல்களில் ஒன்று *Dedomena டெடோமெனா* (இலத்தீனில் Data) என்பதாகும்.
வடிவ கணிதம் போன்ற துறைகளில் தரப்பட்ட செய்திகளை data (தரவுகள்) என்று குறிப்பது வழக்கம். தரப்பட்டதை சரியானது, உண்மையானது என்று கொள்வதும் அக்காலத்தில் வழக்கமாக இருந்தது. இன்று கணினியியல், அறிவியல், பொறியியல், மருத்துவ இயல், போன்ற அறிவியல் துறைகளில், எண்கள், சொற்கள், அளவீடுகள் என பலவும் தரவுகளாகக் கொள்ளப்படுகின்றன. இலத்தீனில் இருந்து பெற்ற இன்றைய ஆங்கிலச் சொல்லாகப் பயன் படும் data (டேட்டா) என்பது பன்மை, datum (டேட்டம்) என்பது ஒருமை. எனினும் ஒற்றைக் குறிப்புதனையும் data என்று சொல்வது் இன்று சரியென ஏற்றுக்கொள்ளப்படுகின்றது. தமிழில் தரவு, தரவுகள் என வழங்கப்படுகின்றன.
# செப்டம்பர் 2006

**செப்டம்பர் 2006** (*September 2006*), 2006 ஆம் ஆண்டின் ஒன்பதாவது மாதமாகும்.
# செப்டம்பர் 2006

## நிகழ்வுகள்

- செப்டம்பர் 1:
- ஈழப்போர்: சுனாமி நிவாரணப் பணியாளர் செல்வரூபனும் அவரது தாயாரும் கரவெட்டியில் சுட்டுக்கொலை செய்யப்பட்டனர். (தமிழ்நெட்)
- திருகோணமலை நகரப் பகுதியில் சிவன் கோயிலுக்கு அருகில் வெள்ளைவானில் வந்த சிலர் 3 தமிழ் இளைஞர்களைக் கடத்தியுள்ளனர்.
- செப்டம்பர் 3:
- 21 ஆண்டுகால தொழில்முறை டென்னிஸ் பங்கேற்பின் இறுதியாக அன்ட்ரே அகாசி ஓய்வு பெற்றார்.
- செப்டம்பர் 4:
- முதலை வேட்டைக்காரர் என்று அழைக்கப்படும் ஆஸ்திரேலிய வனவிலங்கு ஆர்வலரான ஸ்டீவ் இர்வின் மரணம்.
- செப்டம்பர் 13:
- ஐக்கிய நாடுகள் கல்வி, அறிவியல், பண்பாட்டு நிறுவனம் - மடன்ஜீற் சிங் சமரசம் அகிம்சை ஊக்குவிப்போருக்கான பரிசை (UNESCO-Madanjeet Singh Prize for the Promotion of Tolerance and Non-Violence) இலங்கைத் தமிழ் அரசியல்வாதி வி. ஆனந்தசங்கரி இவ்வாண்டு பெற்றுக்கொள்வார் என அறிவிக்கப்பட்டுள்ளது.
- செப்டம்பர் 15:
- திருகோணமலை மட்டிக்குளியில் காவல்துறைத் தலைமை அலுவலகத்திற்கு அருகில் ஒரு கடற்படையினர் மாலை 5 மணியளவில் சுட்டுக் கொலை செய்யப்பட்டார்.
- செப்டம்பர் 24 - பழம்பெரும் நடிகையான நாட்டியப் பேரொளி என அழைக்கப்படும் பத்மினி சென்னையில் மாரடைப்பால் காலமானார்.
# ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படங்கள்

இந்திய அரசாங்கத்தினால் ஏற்படுத்தப்பட்ட குழுவொன்றினால் ஆராயப்பட்டு பின்னர் ஆஸ்கார் விருது பெறத் தகுதி பெற்ற திரைப்படங்கள் வேற்று மொழிகளில் சிறந்த திரைப்படங்களிற்கான ஆஸ்கார் விருது வழங்கப்படும் திரைப்படங்களைத் தேர்ந்தெடுக்கும் குழுவிடம் பரிந்துரைக்கப்படுகின்றன.
# திருக்கை

**திருக்கை** (*Batoidea*) என்பது பெரும்பாலும் தட்டை வடிவ உடலும், நீள வாலும் கொண்ட ஓர் நீர்வாழ் உயிரினம் ஆகும். இதனை திருக்கை மீன் என்று அழைப்பர். இவ் விலங்குக்கு எலும்புக் கூட்டிற்கு மாறாக சுறா மீனைப் போன்ற வளையக்கூடிய அல்லது நீட்சிதரும் (நீண்மையுடைய) குருத்தெலும்பு கொண்டது. இவற்றுள் சில மின்சாரம் பாய்ச்சி தாக்கித் தன் எதிரிகளை தடுக்கவோ, கொல்லவோ வல்லவை இவை மின்திருக்கை எனப்படுகின்றன. சில திருக்கைகள் மாந்தனைக் கூட கொல்லும் அளவுக்கு வலிமையாகத் தாக்க வல்லன. பலவகையான திருக்கைகள் பற்றி தமிழில் நெடுங்காலமாக சொல்லப்பட்டுள்ளன. அவற்றுள் சில கீழே தரப்பட்டுள்ளன. இன்று உயிரியல் அறிஞர்கள் அண்ணளவாக 500 வகையான திருக்கைகள் உள்ளன என்று கண்டுள்ளனர்.  
மீன் இனத்தை சேர்ந்த இவை குஞ்சு பொரித்து இனப்பெருக்கம் செய்பவை. கடலின் அடியில் தங்கி வாழும் தன்மை கொண்டவை. மீன் இனமாக இருந்தாலும் இவற்றுக்கு செதில்கள் இருப்பதில்லை. உடல் அமைப்புடன் கூடிய அகலமான விரிந்த பகுதியின் மூலம் நீந்தி செல்லும் (உகைத்துச் செல்லும்) தன்மை கொண்டது. பிற உயிரினங்களை வேட்டையாடும் மீன் இனங்களில் ஒன்றாகக் திருக்கைகள் கருதப்படுகின்றன. திருக்கை தான் செல்ல நினைக்கும் இலக்கு திசைக்கு தடுமாறாமல் செல்லவும், தன்னை வேட்டையாடுபவர்களிடம் இருந்த தப்பிக்கவும் தனது நீண்ட வாலை பயன்படுத்துகிறது.
# திருக்கை

## சமையலில் திருக்கை

திருக்கையின் சதை மற்ற மீன்களின் சதையைவிட சற்றுக் கடினமாக இருக்கும். துடுப்புகளில் இருக்கும் மெல்லிய தண்டுகளுடன் கூடிய சதையைக் குழம்பு வைத்து உண்பார்கள். அந்தச் சதையை வேகவைத்து, உதிர்த்து, அதை வைத்துப் பிட்டு செய்வார்கள்.
# திருக்கை

## ஆயுதம்

திருக்கையின் வால் உடலைவிட நீளமாகவும் இருக்கும். அந்த வாலில் மிக நுண்ணிய முட்கள் ஆயிரக்கணக்கில் இருக்கும். நம் கையில் வைத்து இழுத்தால் அறுத்துவிடும். ஆகவே அதை ஓர் ஆயுதமாகப் பயன்படுத்துகிறார்கள் சிலர். கைப்பிடியில் பொருத்திவைத்து சவுக்காகப் பயன்படுத்தினார்கள் என்றும் கூறுவார்கள். அதை வைத்து அடிக்கும்போது தோலையும் சதையையும் பிய்த்துக்கொண்டு வரும். இந்தச் சவுக்கைத் 'திருக்கை வார்' என்றும் சொல்வார்கள்.  
மறைந்திருந்து தாக்கும் திருக்கை மீன்கள் மன்னார் வளைகுடாவில் ஆர்வத்தைத்தூண்டும் ஓர் உயிரினமாக கருதப்படுகிறது. மன்னார் வளைகுடாவில் இவை உலா வருவதைக் காணலாம்.  
உடல் முழுவதையும் மணலில் புதைந்து கொண்டு, கண்கள் மட்டும் வெளியில் தெரியும் படி ஒளிந்து கொள்ளும். உணவு தேடி அருகில் வரும் உயிரினங்களை மறைந்திருந்து வேட்டையாடும். கடல் அடியில் இருந்து பெருகும் உயிரினங்களை கட்டுப்படுத்துவதில் இவற்றுக்கு முக்கியப் பங்கு உள்ளது. மன்னார் வளைகுடாவில் முள், வவ்வால், புள்ளி ஆகிய மூன்று வகை திருக்கைகள் உள்ளன.  
இவை, மிகவும் பாதுகாக்கப்பட்ட உயிரினமாக கருதப்படுகிறது. இதை பிடிக்க தடை உள்ளது. இவற்றை பிடிப்பவர்களுக்கு மூன்று முதல் ஏழு ஆண்டு சிறை தண்டனை மற்றும் 25 ஆயிரம் ரூபாய் அபராதம் உண்டு. இறால்களுக்கு விரிக்கப்படும் மடிவலைகளிலும், ஆழமான கடலில் நடக்கும் மீன்பிடியிலும் திருக்கைகள் அதிகம் பிடிபடுகின்றன.